Verejný obstarávateľ

Fakultná nemocnica s poliklinikou F.D. Roosevelta Banská Bystrica, Nám. L. Svobodu č.1, 975 17 Banská Bystrica

**FNsP FDR/NL/2936/2023/28795**

**s**

NADLIMITNÁ ZÁKAZKA – SUPER REVERZNÁ SÚŤAŽ § 66 ods.7 písm. b)

**podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(Tovary)**

SÚŤAŽNÉ PODKLADY

**Predmet zákazky: Inštrumenty a príslušenstvo pre chirurgický telemanipulátor**

.............................................................. ..........................................................

Ing. Miriam Lapuníková, MBA Ing. Ivana Sklenková, MHA

riaditeľka ekonomicko-prevádzková námestníčka

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“) potvrdzuje:

........................................................... ...............................................................

Ing. Ľubica Bobrová Ing. Alena Ďurská

vedúca oddelenia nákupu a logistiky referent verejného obstarávania

**Obsah**

1. **Pokyny na vypracovanie ponuky**
2. **Podmienky účasti**
3. **Opis predmetu zákazky**
4. **Kritériá na hodnotenie ponúk**
5. **Spôsob určenia ceny**
6. **Obchodné podmienky**
7. **Cenová ponuka, návrh na plnenie kritérií**
8. **Čestné vyhlásenie k neprítomnosti konfliktu záujmov**
9. **Vyhlásenie k vypracovaniu ponuky**

# Prílohy k SP:

**Rámcová dohoda Inštrumenty a príslušenstvo pre chirurgický telemanipulátor**

**Príloha č.1 Rámcovej dohody Technická špecifikácia – návrh na plnenie kritérií**  **Inštrumenty a príslušenstvo pre chirurgický telemanipulátor**

# A POKYNY NA VYPRACOVANIE PONUKY

### Identifikácia verejného obstarávateľa

Úradný názov:Fakultná nemocnica s poliklinikou F. D. Roosevelta B.Bystrica

IČO*:*00 165 549

Poštová adresa: Námestie L. Svobodu č. 1, 975 17 Banská Bystrica

Štatutárny zástupca: Ing. Miriam Lapuníková, MBA – riaditeľka

Internetová adresa : [www.nspbb.sk](http://www.nspbb.sk) ; <https://www.fnspfdr.sk/>

Kontaktná osoba: Ing. Alena Ďurská

🕿 Telefón: + 421 48 441 3884

📫 (e-mail):[adurska@nspbb.sk](mailto:adurska@nspbb.sk);

ďalej len „FNsP FDR“

### Predmet zákazky

Predmet zákazky je zadefinovaný v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZoVO“).

Predmetom zákazky sú dodávky špecializovaného zdravotníckeho materiálu a to „**Inštrumenty a príslušenstvo pre chirurgický telemanipulátor**“ kompatibilných s existujúcim chirurgickým telemanipulátorom da Vinci X (Model IS4200) pre miniinvazívnu chirurgiu na oddelení zákrokových sál a robotickej chirurgie FNsP F.D. Roosevelta na obdobie 48 mesiacov.

Podrobné vymedzenie predmetu zákazky tvorí časť „C - Opis predmetu zákazky“ týchto súťažných podkladov a Prílohy k Súťažným podkladom.

**Predpokladaná hodnota predmetu zákazky**: **5 889 241,40** EUR bez DPH

Verejný obstarávateľ v prípade rozšírenia druhu výkonov si v priebehu trvania rámcovej dohody, na základe písomného dodatku vyhradzuje právo dohodnúť s predávajúcim dodanie inštrumentov a príslušenstva k týmto výkonom, ktoré sa nachádzajú v katalógu v platnom znení v hodnote najviac však do 20% z hodnoty vysúťaženej ceny rámcovej dohody v súlade so ZoVO (viď. návrh Rámcovej dohody)

Spoločný slovník obstarávania (CPV):

* 33162200-5 Nástroje operačnej sály
* 33140000 -3 Zdravotnícky materiál

**Rozdelenie predmetu zákazky, variantné riešenie**

Zákazka nie je rozdelená na časti z dôvodu nutnosti  kompatibility jednotlivých segmentov navzájom a existujúcim chirurgickým telemanipulátorom.

Uchádzačom sa nepovoľuje predložiť variantné riešenie vo vzťahu k požadovanému predmetu zákazky. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

**Environmentálne hľadisko**

Tovar bude chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu, zničeniu alebo znehodnoteniu a zároveň bude zabalený v recyklovateľných obaloch.

### Zdroj finančných prostriedkov

* 1. Úhrada nákladov spojených s obstaraním predmetu zákazky bude realizovaná z vlastných prostriedkov kupujúceho s lehotou splatnosti faktúry 60 dní odo dňa jej doručenia po dodaní a odovzdaní tovaru.
  2. Predávajúci doručí elektronicky vystavenú faktúru kupujúcemu spolu s prílohami do 4 dní odo dňa kompletného dodania tovaru, najneskôr však do piateho pracovného dňa mesiaca, nasledujúceho po mesiaci, v ktorom bol tovar dodaný.
  3. Preddavky z kúpnej ceny kupujúci neposkytuje. Platby budú realizované bezhotovostným platobným prevodom.

### Typ zmluvy

* 1. Výsledok postupu verejného obstarávania:
     1. Výsledkom zadávania tejto nadlimitnej zákazky bude uzatvorenie Rámcovej dohody s s úspešným uchádzačom.. Ide o Rámcovú dohodu uzatvorenú v zmysle § 269 ods. 2 zákona č. 513/1991 Zb. Obchodného zákonníka v znení neskorších predpisov a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
     2. V prípade, že uchádzačom/záujemcom bude skupina dodávateľov, takýto uchádzač/ záujemca je povinný predložiť doklad podpísaný všetkými členmi skupiny o nominovaní vedúceho člena skupiny oprávneného konať v mene ostatných členov skupiny v súvislosti s touto zákazkou. V prípade úspešnosti ponuky skupiny dodávateľov členovia sú povinní vytvoriť takú právnu formu, aby všetci členovia skupiny dodávateľov ručili spoločne a nerozdielne.

### Miesto a termín dodania predmetu zákazky

* 1. Miestom plnenia predmetu zákazky bude Fakultná nemocnica s poliklinikou F.D. Roosevelta, Námestie L. Svobodu 1, 975 17 Banská Bystrica, NEMOCNIČNÁ LEKÁREŇ, -1. Poschodie.
  2. Dodanie predmetu zákazky na určené miesto je stanovené **najneskôr do 14 dní** od potvrdenia prijatia elektronickej objednávky zaslanej prostredníctvom emailu.
  3. Uchádzač sa v ponuke a následne v Rámcovej dohode zaviaže, že dodávky predmetu zákazky bude zabezpečovať v množstvách špecifikovaných v samostatných objednávkach predkladaných podľa skutočných potrieb a požiadaviek verejného obstarávateľa a v lehotách podľa bodu 5.2.

### Platnosť ponuky

* 1. Ponuky ostávajú platné počas lehoty viazanosti ponúk.

### Komunikácia medzi verejným obstarávateľom záujemcami a uchádzačmi

7.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

7.2 Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZoVO výlučne prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi počas celého procesu verejného obstarávania.

7.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

7.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia

- Google Chrome

- Microsoft Edge.

7.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

7.6 Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

7.7 Ak je odosielateľom informácie záujemca, resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

7.8 Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

7.9 Verejný obstarávateľ odporúča záujemcom, aby si pozorne prečítali zverejnený manuál JOSEPHINE – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore.

7.10 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v systéme JOSEPHINE.

7.11 Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 9 b) ZoVO.

**8. Vysvetľovanie a doplnenie súťažných podkladov**

8.1 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a ku všetkým doplňujúcim podkladom na webovej adrese: <https://josephine.proebiz.com/>.

8.2 V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

8.3 V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.

8.4 Verejný obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti všetkým záujemcom, ktorí sú mu známi najneskôr 6 dní pred uplynutím lehoty na predkladanie ponúk, za predpokladu, že o vysvetlenie záujemca požiada dostatočne vopred v zmysle § 48 ZoVO a súčasne verejný obstarávateľ vysvetlenie zverejní v komunikačnom systéme JOSEPHINE v sekcii dokumenty.

8.5 Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ, ak je to nevyhnutné, môže doplniť informácie uvedené v súťažných podkladoch kedykoľvek počas lehoty na predkladanie ponúk.

### Obhliadka – nie je potrebná

### Vyhotovenie ponuky

* 1. Ponuka musí byť vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
  2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
  3. V predloženej ponuke prostredníctvom systému JOSEPHINE musia byť pripojené požadované doklady podľa dole uvedeného Obsahu ponuky týchto súťažných podkladov (doporučený formát je PDF) a vyplnenie položky formulára, ktorý zodpovedná návrhu na plnenie kritérií uvedeného v SP.

### Obsah ponuky

11.1. Doklady a dokumenty na preukázanie podmienok účasti uchádzačov v súlade s bodom/ časťou B týchto súťažných podkladov.

11.2.  **Samostatný list časti G** **„Cenová ponuka,“**  na ktorom je uvedené obchodné meno uchádzača, sídlo alebo miesto podnikania alebo obvyklý pobyt uchádzača a návrh na plnenie kritérií na vyhodnotenie.

11.3. **Návrh zmluvy** doplnený o chýbajúce údaje týkajúce sa uchádzača, ktorý je súčasťou týchto súťažných podkladov

11.4. **Príloha č.1 k Zmluve Technická špecifikácia – návrh na plnenie kritérií**  **Inštrumenty a príslušenstvo pre chirurgický telemanipulátor**

* 1. . Čestné vyhlásenie o neprítomnosti konfliktu záujmov
  2. . Vyhlásenie k vypracovaniu ponuky

------------------------------------------

* 1. **Čestné vyhlásenie skupiny dodávateľov**, iba v prípade, ak ponuku bude predkladať skupina dodávateľov, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov požadovanú právnu formu.
  2. V prípade ak ponuku bude predkladať skupina dodávateľov - **plnú moc** (podpísanú všetkými členmi skupiny alebo osobou/osobami oprávnenými konať v danej veci za každého člena skupiny) pre jedného z členov skupiny, ktorý bude oprávnený prijímať pokyny za všetkých členov skupiny a bude oprávnený konať v mene všetkých ostatných členov skupiny. Úkony zástupcu za skupinu dodávateľov budú voči verejnému obstarávateľovi záväzné,
  3. Ponuka uchádzača musí byť podpísaná uchádzačom alebo osobou/osobami oprávnenými konať v mene uchádzača.
  4. Doklady vystavené iným subjektom alebo úradom uchádzač podpisovať nemusí.
  5. V prípade, ak ponuka nebude obsahovať všetky náležitosti podľa bodu bude považovaná za nedostatočnú a komisia bude postupovať pri jej posudzovaní v zmysle zákona o verejnom obstarávaní.
  6. Pri zistení rozdielov medzi technickými alebo cenovými špecifikáciami uvedenými v návrhu zmluvy a technickými alebo cenovými špecifikáciami v ostatných častiach ponuky rozhodujúce pre vyhodnocovanie ponuky budú technické alebo cenové špecifikácie uvedené v návrhu zmluvy

### Jazyk ponuky

* 1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku (slovenský jazyk) a môžu sa prekladať aj v českom jazyku.

### Mena a ceny uvádzané v ponuke

* 1. Navrhované ceny musia byť stanovené podľa zákona NR SR č. 18/1996 Z. z. o cenách v znení neskorších predpisov.
  2. Uchádzačom uvedené ceny budú vyjadrené v EUR na dve desatinné miesta.
  3. Uchádzačom navrhovaná cena bude vložená do systému JOSEPHINE ako cena s DPH.

1. **Zábezpeka**

Nepožaduje sa

### 15. Náklady na ponuku

* 1. Všetky náklady a výdavky spojené s prípravou a predložením ponuky znáša uchádzač bez akéhokoľvek finančného nároku voči verejnému obstarávateľovi, bez ohľadu na výsledok verejného obstarávania.
  2. Ponuky doručené na adresu verejného obstarávateľa a predložené v lehote na predkladanie ponúk sa uchádzačom nevracajú. Zostávajú súčasťou dokumentácie vyhlásenej súťaže.

### Predloženie ponuky

16.1 Uchádzač môže predložiť iba jednu ponuku, Ak uchádzač v lehote na predkladanie ponúk predloží viac ponúk, verejný obstarávateľ prihliadne len na ponuku, ktorá bola predložená ako posledná a na ostatné ponuky sa bude rovnako pozerať ako na ponuky, ktoré boli predložené po lehote na predkladanie ponúk.

16.2 Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) ZoVO a vložená do systému JOSEPHINE umiestnenom na webovej adrese <https://josephine.proebiz.com>.

16.3 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>.

16.4 V predloženej ponuke prostredníctvom systému JOSEPHINE **musia byť pripojené požadované doklady** (odporúčaný formát je „PDF“) tak, ako je uvedené v týchto súťažných podkladoch a vyplnený položkový elektronický formulár, ktorý zodpovedá návrhu na plnenie kritérií uvedenom v súťažných podkladoch.

16.5. Ak ponuka obsahuje **dôverné** informácie, uchádzač ich v ponuke viditeľne označí.

16.6 Uchádzačom navrhovaná cena celkom za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na **dve desatinné miesta** a vložená do systému JOSEPHINE

V ponukovom formulári systému JOSEPHINE v okne „PONUKA“ uchádzač priamo do tabuľky na ktoré predkladá ponuku, uvedie:

* stĺpec „Jednotková cena bez DPH - **uchádzač cenu nevkladá**,
* stĺpec „% DPH“ - **uchádzač sadzbu DPH nevkladá,**
* stĺpec „Jednotková cena vrátane DPH (Kritérium hodnotenia)“ - **uchádzač vkladá „Cenu celkom v EUR s DPH“ ktorú uviedol Prílohe č. 1 Verejný obstarávateľ upozorňuje uchádzača, že ceny, ktoré uvedie v prílohe *„G - TABUĽKA NÁVRHOV na PLNENIE KRITÉRIÍ“*  musia byť zhodné s cenami, ktoré uchádzač uvedie v ponukovom formulári systém JOSEPHINE.**

16.7 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

16.8. Ponuka uchádzača predložená po uplynutí lehoty na predkladanie ponúk sa elektronicky neotvorí.

16.9 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

16.10 Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

16.11 Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania.

16.12 V prípade, že uchádzač predloží listinnú ponuku, verejný obstarávateľ na ňu nebude prihliadať. Výnimkou je predloženie originálu dokladu o poskytnutí bankovej záruky resp. dokladu o poskytnutí poistenia záruky.

16.13 V kontexte § 49, ods. 1, písm. a) ZoVO upozorňujeme uchádzačov na náležitosti ponuky predkladanej elektronicky: **Heslo súťaže: „Inštrumenty a príslušenstvo pre telemanipulátor“.**

16.14 Verejný obstarávateľ vylúči uchádzača, ak

### nedodržal určený spôsob komunikácie,

### obsah jeho ponuky nie je možné sprístupniť alebo

### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

### Miesto a lehota na predkladanie ponuky

17.1 Ponuky sa predkladajú elektronicky prostredníctvom systému JOSEPHINE (webová adresa systému je https:/josephine.proebiz.com), kde autentifikovaný uchádzač vkladá ponuku k danej zákazke.

17.2 Lehota na Lehota na predkladanie ponúk je uvedená v oznámení o vyhlásení VO na predkladanie ponúk.

* 1. Ponuka uchádzača predložená po uplynutí lehoty na predkladanie ponúk sa elektronicky neotvorí.

### Zmena a odvolanie ponuky

* 1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

### Otváranie ponúk

* 1. Otváranie ponúk sa uskutoční elektronicky

19.2. Čas otvárania ponúk je uvedený vo výzve na predkladanie ponúk

19.2. Miestom on-line sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk.

19.3. Otváranie ponúk je podľa § 52 ods. 2 ZoVO verejné z dôvodu, že verejný obstarávateľ pri zadávaní predmetnej verejnej súťaže nepoužije elektronickú aukciu. V zmysle § 52 ods. 2 ZoVO sa verejným otváraním ponúk rozumie sprístupnenie informácií v rozsahu podľa § 52 ods. 2 ZoVO v systéme JOSEPHINE. Verejný obstarávateľ preto neumožní fyzickú účasť na otváraní ponúk zástupcom uchádzača v sídle verejného obstarávateľa.

19.4. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZoVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.

19.5. Verejný obstarávateľ podľa § 52 ods. 3 ZoVO najneskôr do piatich pracovných dní odo dňa otvárania ponúk pošle elektronickými prostriedkami, spôsobom určeným funkcionalitou systému JOSEPHINE, všetkým uchádzačom, ktorí predložili ponuku v lehote na predkladanie ponúk, zápisnicu z otvárania ponúk, ktorá obsahuje údaje podľa § 52 ods. 2 ZoVO.

19.6. Verejný obstarávateľ si vyhradzuje právo posunúť termín otvárania ponúk.

19.7. Po otvorení ponúk komisia pokračuje v neverejnom vyhodnotení ponúk.

### Vyhodnotenie ponúk

### 20.1. Verejný obstarávateľ rozhodol v súlade s § 66 ods. 7 písm. b) ZoVO a § 55 ods. 1 ZoVO, že vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk u uchádzačov, ktorí sa po vyhodnotení ponúk na základe kritérií umiestnili na prvom mieste v poradí (tzv. super reverzná súťaž).

### 

### Vyhodnotenie ponúk na základe kritérií

21.1. Verejný obstarávateľ vyhodnotí ponuky podľa kritéria stanoveného na vyhodnotenie ponúk v zmysle časti *„D - Kritériá na vyhodnotenie ponúk“* týchto súťažných podkladov a podľa kritéria na vyhodnotenie ponúk zostaví poradie uchádzačov.

21.2. V prípade, ak by nastala skutočnosť, že na prvom mieste v poradí by bolo viacero ponúk a to z dôvodu rovnakej ceny, najvýhodnejšou cenovou ponukou z pohľadu kritéria na vyhodnotenie ponúk sa stane tá ponuka, ktorá bola predložená skôr. Uvedené časové hľadisko predkladania ponúk sa rovnako uplatní aj v prípade, ak by ponuka na priebežnom prvom mieste bola vylúčená a bolo by zostavené nové poradie predložených ponúk.

21.3. Ponuky uchádzačov, ktoré sa na základe vyhodnotenia podľa kritéria na vyhodnotenie ponúk umiestnili na prvom mieste v poradí, budú verejným obstarávateľom vyhodnocované z hľadiska splnenia požiadaviek na predmet zákazky a splnenia podmienok účasti.

### Vyhodnotenie ponúk z hľadiska požiadaviek na predmet zákazky

22.1 Komisia vyhodnocuje ponuky podľa podmienok určených v oznámení o vyhlásení VO a v súťažných podkladoch

22.2 Vyhodnocovanie ponúk komisiou je neverejné. Komisia vyhodnotí ponuky, ktoré sa umiestnili na prvom mieste v poradí, z hľadiska splnenia požiadaviek verejného obstarávateľa na predmet zákazky a v prípade pochybností overí správnosť informácií a dôkazov, ktoré poskytli uchádzači. Ak verejný obstarávateľ vyžadoval od uchádzačov zábezpeku, komisia posúdi zloženie zábezpeky.

22.3 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne prostredníctvom systému JOSEPHINE požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

22.4 Ak sa javí ponuka ako mimoriadne nízka vo vzťahu k predmetu zákazky, komisia podľa § 53 ZoVO písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.

22.5 Verejný obstarávateľ vylúči ponuku ak nastanú okolnosti podľa § 53 ods. 5 ZoVO.

22.6 Ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku.

22.7 Verejný obstarávateľ písomne oznámi uchádzačovi prostredníctvom systému JOSEPHINE vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom, lehoty, v ktorej môžu byť doručené námietky.

### Vyhodnotenie splnenia podmienok účasti

23.1. Verejný obstarávateľ vyhodnotí splnenie podmienok účasti a posúdi neexistenciu dôvodov na vylúčenie podľa § 40 ZoVO, a ak je to potrebné, postupuje podľa § 39 ods. 6 ZoVO u uchádzačov, ktorí sa na základe stanoveného kritéria umiestnili na prvom mieste v poradí a ktorí zároveň splnili požiadavky verejného obstarávateľa na predmet zákazky.

23.2. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZoVO a § 152 ods. 4 ZoVO.

23.3 Pri posudzovaní splnenia podmienok účasti verejný obstarávateľ prostredníctvom komunikačného rozhrania JOSEPHINE požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti.

23.4 Verejný obstarávateľ vylúči z verejného obstarávania uchádzača, ak nastanú okolnosti podľa § 40 ods. 6 ZoVO.

### 

### Informácia o výsledku vyhodnotenia ponúk

24.1 Verejný obstarávateľ je povinný po vyhodnotení ponúk a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámiť všetkým dotknutým uchádzačom, výsledok vyhodnotenia ponúk, vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podal námietky proti vylúčeniu, pričom Úrad o námietkach zatiaľ právoplatne nerozhodol. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky. Dotknutému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača; informáciu o charakteristikách a výhodách prijatej ponuky; výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti.

24.2 Úspešnými uchádzačmi predmetu zákazky v tejto súťaži sa stanú tí uchádzači, ktorých ponuka bude najnižšia z hľadiska kritéria na vyhodnotenie, ktorým je cena celkom v EUR vrátane  DPH za predpokladané množstvo MJ, a zároveň splní požiadavky a podmienky stanovené verejným obstarávateľom v oznámení a v súťažných podkladoch.

### Subdodávatelia

25.1 Verejný obstarávateľ v súťažných podkladoch vyžaduje, aby úspešní uchádzači v Rámcovej dohode, najneskôr v čase jej uzavretia uviedli údaje o všetkých známych subdodávateľoch minimálne v rozsahu údajov, viď príloha č.2 návrhu Rámcovej dohody.

25.2.Verejný obstarávateľ v návrhu Rámcovej dohody určuje:

25.2.1. povinnosť dodávateľa oznámiť akúkoľvek zmenu údajov o subdodávateľovi,

25.2.2. pravidlá zmeny subdodávateľa a povinnosť dodávateľa oznámiť zmenu subdodávateľa a údaje podľa odseku 26.1 o novom subdodávateľovi.

### Uzavretie Rámcovej dohody

27.1 Rámcová dohoda s úspešným uchádzačom bude uzavretá najskôr jedenásty deň odo dňa odoslania informácie o výsledku vyhodnotenia ponúk podľa § 55 ZoVO. Verejný obstarávateľ postupuje pri uzatváraní Rámcovej dohody podľa § 56 ZoVO.

27.2 Úspešný uchádzač je povinný poskytnúť verejnému obstarávateľovi v súlade s § 56 ods. 8 ZoVO riadnu súčinnosť, potrebnú na uzavretie Rámcových dohôd tak, aby mohli byť uzatvorené do 10 pracovných dní odo dňa uplynutia lehoty podľa § 56 ods. 2 až 7 ZoVO, ak boli na ich uzavretie písomne vyzvaný.

27.3 Ak úspešný uchádzač odmietne uzavrieť Rámcovú dohodu, alebo nie sú splnené povinnosti podľa § 56 ods. 8 ZoVO, verejný obstarávateľ bude postupovať v súlade s § 56 ods. 9 až ods. 11 ZoVO.

27.4 Verejný obstarávateľ nemôže uzatvoriť Rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektoraa nie sú zapísaní v registri partnerov verejného sektoraalebo ktorých subdodávatelia alebo subdodávatelia podľa osobitného predpisu,ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

27.5 Verejný obstarávateľ odstúpi od Rámcovej dohody uzavretej s uchádzačom, ktorý nebol v čase uzavretia dohody zapísaný v registri partnerov verejného sektora alebo bol z registra partnerov verejného sektora vymazaný.

### Konflikt záujmov

28.1 Verejný obstarávateľ je povinný zabezpečiť, aby vo verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

28.2 Konflikt záujmov zahŕňa najmä situáciu, ak zainteresovaná osoba, ktorá môže ovplyvniť výsledok alebo priebeh verejného obstarávania, má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.

28.3 Verejný obstarávateľ je povinný prijať primerané opatrenia a vykonať nápravu, ak zistí konflikt záujmov. Opatreniami sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZoVO uchádzača z tohto verejného obstarávania.

28.4 Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov.

28.5 Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti verejného obstarávateľa.

### Zrušenie verejného obstarávania

29.1 Verejný obstarávateľ zruší vyhlásený postup zadávania zákazky, ak bude splnená niektorá z podmienok podľa § 57 ods. 1 ZoVO.

29.2 Verejný obstarávateľ môže zrušiť vyhlásený postup zadávania zákazky, ak nastanú okolnosti podľa § 57 ods. 2 ZoVO.

29.3 Verejný obstarávateľ si vyhradzuje právo neuzavrieť Rámcovú dohodu s úspešným uchádzačom, pokiaľ výsledkom super reverznej súťaže bude vyššia finančná hodnota ponuky úspešného uchádzača ako predpokladaná hodnota.

### Záverečné ustanovenia

### Pre ostatné ustanovenia neupravené týmito súťažnými podkladmi platia príslušné ustanovenia zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

# PODMIENKY ÚČASTI

## Podmienky účasti týkajúce sa osobného postavenia podľa § 32 ZoVO:

1.1 Uchádzač musí spĺňať podmienky účasti uvedené v § 32 ods. 1 ZoVO. Ich splnenie preukáže podľa § 32 ods. 2, resp. podľa ods. 4 a/alebo ods. 5 ZoVO predložením originálnych dokladov alebo ich úradne overených kópií v rozsahu a platnosti v zmysle zákona o verejnom obstarávaní alebo v zmysle § 152 ZoVO.

1.2 V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZoVO preukazuje člen skupiny len vo vzťahu, ktorú má zabezpečiť.

1.3 Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZoVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

1.4 Verejný obstarávateľ v čase vyhlásenia zákazky má prístup k údajom z informačných systémov verejnej správy, a to k: Odpisu z registra právnických osôb; Potvrdeniu o nedoplatkoch na sociálnom poistení; Potvrdeniu o nedoplatkoch na zdravotnom poistení; Potvrdeniu súdu, že hospodársky subjekt nie je v konkurze, nie je na neho vyhlásený konkurz a nie je v reštrukturalizácii; Potvrdeniu o nedoplatkoch voči daňovému a colnému úradu, preto pripúšťa preukázanie týchto podmienok účasti týkajúcich sa osobného postavenia v zmysle § 32 ods. 3 ZoVO.

## Ekonomické a finančné postavenie - § 33 ZoVO:

### Nepožaduje sa

## Technická alebo odborná spôsobilosť - § 324 ZoVO:

Nepožaduje sa

**Jednotný európsky dokument**

Splnenie podmienky účasti možno predbežne nahradiť v zmysle § 39 ZoVO Jednotným európskym dokumentom. Doklady preukazujúce splnenie podmienok účasti nahradené Jednotným európskym dokumentom predkladajú verejnému obstarávateľovi uchádzači podľa § 39 ods. 6 ZoVO v čase a spôsobom, určeným verejným obstarávateľom. Manuál k vypĺňaniu jednotného európskeho dokumentu je možné nájsť na: [ESPD (gov.sk)](https://www.uvo.gov.sk/espd/filter?lang=sk)

Jednotný európsky dokument obsahuje aktualizované vyhlásenie hospodárskeho subjektu, že

a) neexistuje dôvod na jeho vylúčenie,

b) spĺňa objektívne a nediskriminačné pravidlá a kritériá výberu obmedzeného počtu záujemcov, ak verejný obstarávateľ alebo obstarávateľ obmedzil počet záujemcov,

c) poskytne verejnému obstarávateľovi na požiadanie doklady, ktoré nahradil jednotným európskym dokumentom.

Ak uchádzač alebo záujemca uvádzajú v JED prostredníctvom inej osoby, JED obsahuje informácie o tejto osobe: identifikáciu hospodárskeho subjektu, informácie o hospodárskom subjekte potrebné na vyhodnotenie splnenia podmienok účasti a potvrdenie neexistencie dôvodov na vylúčenie.

Uchádzač predkladá JED osobitne za seba, osobitne za osobu, ktorej technické a odborné kapacity využíva na preukázanie splnenia podmienok účasti. Ak sa verejného obstarávania zúčastňuje skupina dodávateľov JED predkladá každý člen skupiny osobitne.

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu predmetu zákazky, ktorú má zabezpečiť

Verejný obstarávateľ neumožňuje vyplniť oddiel Globálny údaj pre všetky podmienky účasti.

# OPIS PREDMETU ZÁKAZKY

**Predmet zákazky: Inštrumenty a príslušenstvo pre chirurgický telemanipulátor**

**Predmetom zadávania zákazky sú dodávky** špecializovaného zdravotníckeho materiálu a to inštrumentov a príslušenstva kompatibilných s existujúcimchirurgickým telemanipulátorom da Vinci X (Model IS4200) pre miniinvazívnu chirurgiu na oddelení zákrokových sál a robotickej chirurgie FNsP F.D. Roosevelta  ***požadovanej špecifikácii uvedenej v tabuĺke*** Technická špecifikácia – návrh na plnenie kritérií Inštrumenty a príslušenstvo pre chirurgický telemanipulátor (príloha č1 k zmluve).

 Vzhľadom k tomu, že v časti *C. Opis predmetu zákazky* a v dokumente *Technická špecifikácia – návrh na plnenie kritérií Inštrumenty a príslušenstvo pre chirurgický telemanipulátor* sa uvádzajú údaje a odkazy na konkrétneho výrobcu, postup, značku, obchodný názov, umožňuje sa dodávateľovi predloženie ponuky s ekvivalentným výrobkom, ten však musí mať rovnaké alebo lepšie technické vlastnosti ktoré sú nevyhnutné na zabezpečenie účelu, na ktoré sú určené a **musia byť plne kompatibilné** s existujúcim chirurgickým telemanipulátorom.

Dôkazné bremeno identifikácie výrobku konkrétneho výrobcu a splnenie úžitkovej, prevádzkovej a funkčnej charakteristiky je na strane uchádzača.

Predmet zákazky musí byť nový, nepoužívaný, nerepasovaný alebo inak renovovaný v  
originálnom balení s príslušnou dokumentáciou bez akýchkoľvek známok poškodenia a funkčných vád a musí byť určený na humánne použitie.

Požadujeme dodanie predmetu zákazky, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným normám a všeobecne záväzným právnym predpisom.

**Environmentálne hľadisko**

Tovar bude chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu, zničeniu alebo znehodnoteniu a zároveň bude zabalený v recyklovateľných obaloch.

## Technické a dokumentárne požiadavky na predmet zákazky

Uchádzač musí na predmet zákazky, na ktorý predkladá ponuku, preukázať, že ním ponúkaný predmet zákazky spĺňa požiadavky verejného obstarávateľa na technickú a funkčnú špecifikáciu predmetu zákazky.

Túto skutočnosť preukáže uchádzač prostredníctvom nasledovných dokladov, ktoré budú predložené ako súčasť ponuky a z ktorých bude zrejmé splnenie požiadaviek verejného obstarávateľa:

1. Vyplnený a podpísaný dokument *Technická špecifikácia – návrh na plnenie kritérií Inštrumenty a príslušenstvo pre chirurgický telemanipulátor* (Príloha č. 1 Rámcovej dohody )
2. **Katalóg v slovenskom alebo českom jazyku** s konkrétnym uvedením referenčné čísla ponúkaného predmetu zákazky.
3. **Doklad preukazujúci zhodu so Smernicou 93/42 EHS o zdravotníckych pomôckach alebo Nariadením Európskeho parlamentu a Rady EÚ 2017/745;**
4. **Platný kód ŠUKL** – v súlade so zákonom číslo 362/2011Zb z o o liekoch a zdravotníckych pomôckach a o zmene a doplnení niektorých zákonov, sa vyžaduje pridelenie šukl kódu u výrobcov so sídlom v Slovenskej republike pre ZP triedy I, IIa, IIb, III. U výrobcov, splnomocnených zástupcov so sídlom mimo SR sa vyžaduje pridelenie šukl kódu pre ZP triedy IIa, IIb, III - *verejný obstarávateľ si overí z verejne dostupných zdrojov, stránka ŠUKL*;

Všetky technické a dokumentárne požiadavky uvedené v bode 1 uchádzač predloží v slovenskom jazyku. Ak je doklad alebo dokument vyhotovený v cudzom jazyku, predkladá sa originál spolu s jeho úradným prekladom do slovenského jazyka, to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

# KRITÉRIÁ NA HODNOTENIE PONÚK

* + 1. **Kritériá na vyhodnotenie ponúk:**
       1. **Cena celkom v EUR vrátane DPH za predpokladané množstvo**
    2. **Spôsob hodnotenia kritérií na vyhodnotenie ponúk:**
       1. Jediným kritériom na hodnotenie ponúk je **najnižšia cena celkom za predpokladané množstvo v EUR vrátane  DPH zaokrúhlená na dve desatinné miesta** uvedená v prílohe „*G – Cenová ponuka*
       2. Komisia v úvodnom vyhodnotení ponúk zostaví zostupné poradie všetkých hodnotených ponúk podľa celkových cien predmetu zákazky (vyjadrených v EUR vrátane DPH). Ponuku s najnižšou celkovou cenou vrátane DPH zaradí komisia na prvé miesto poradia, ďalšie ponuky zoradí v zostupnom poradí, pričom ponuku s najvyššou celkovou cenou vrátane DPH zaradí komisia na posledné miesto poradia.
       3. Na hodnotenie kritéria cena predmetu zákazky sa použije cena ponuky uchádzača vyjadrená podľa  časti *„E - Spôsob určenia ceny“* a uvedená v časti *„G – Cenová ponuka - Tabuľka návrhov na plnenie kritérií“*  ako cena celkom za predpokladané množstvo v EUR s DPH zaokrúhlená na dve desatinné miesta
       4. Úspešný uchádzač bude ten ktorého ponuka splnili kritérium - najnižšia celková cena za predpokladané množstvo v EUR vrátane DPH a zároveň splnil požiadavky na predmet zákazky a podmienky účasti. Ostatní uchádzači budú neúspešní.
       5. Ak je uchádzač identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento uchádzač nebude pri plnení Rámcovej dohody fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z.z. o dani z pridanej hodnoty v znení neskorších predpisov. Verejný obstarávateľ je zdaniteľnou osobou a je registrovaný pre DPH podľa § 4 zákona č. 222/2004 Z.z. o dani z pridanej hodnoty v znení neskorších predpisov.

# SPÔSOB URČENIA CENY

1. Cena za obstarávaný tovar musí byť stanovená v zmysle zákona č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon č. 18/1996 Z.z. o cenách v znení neskorších predpisov.
2. Ceny za predmet zákazky musia byť uvedené tak, že bude jasne uvedená cena v eurách s DPH zaokrúhlené najviac na 2 desatinné miesta.
3. Do ceny je potrebné zahrnúť celkové náklady spojené so splnením predmetu zákazky a zmluvných podmienok, t.j. najmä náklady na činnosti súvisiace s dodaním a dovozom predmetu zákazky do miesta určenia, vyloženie v mieste určenia, vybalenie a lividáciu prípadných obalov, obchodnú prirážku, balenie, bankové náklady, dane, clá a ostané odvody v krajine verejného obstarávateľa, správne poplatky ako aj všetky všeobecné riziká, záväzky, spoluprácu a koordináciu s prípadnými subdodávateľmi.

Uchádzačovi nevznikne nárok na úhradu dodatočných nákladov, ktoré si nezapočítal do ponuky za

1. Ak je uchádzač identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento uchádzač nebude pri plnení Rámcovej dohody fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z.z. o dani z pridanej hodnoty v znení neskorších predpisov a cenu vrátane DPH. Verejný obstarávateľ je zdaniteľnou osobou a je registrovaný pre DPH podľa § 4 zákona č. 222/2004 Z.z. o dani z pridanej hodnoty v znení neskorších predpisov.
2. Ak uchádzač nie je platcom DPH upozorní na túto skutočnosť a v Prílohe č. 1 k Rámcovej dohode – Cenová ponuka do stĺpca sadzba DPH uvedie 0 %.

Verejný obstarávateľ upozorňuje, že v prípade, ak úspešný uchádzač, ktorý v ponuke uviedol, že po uzatvorení Rámcovej dohody nebude platiteľom DPH, sa stane po predložení ponuky alebo po uzavretí Rámcovej odhody platiteľom DPH, nemá nárok na zvýšenie ceny o hodnotu DPH.

1. V prípade, že ponuka nebude v súlade so zákonom o DPH, prípadne inými všeobecne záväznými právnymi predpismi, ktorých porušenie alebo nedodržanie by malo vplyv na konečnú cenu zákazky, verejný obstarávateľ požiada uchádzača o opravu. Takýto úkon sa nebude považovať za zmenu ponuky.

Ceny celkom sa stanú pre uchádzačov aj pre verejného obstarávateľa záväzné a budú použité pri uzatváraní Rámcovej dohody ktorá bude tvoriť Prílohu č. 1 k Rámcovej dohode.

## OBCHODNÉ PODMIENKY

1. Verejný obstarávateľ svoje obchodné podmienky realizácie predmetu kúpy uvedie do nižšie uvedených záväzných zmluvných podmienok, ktoré musia byť obsiahnuté v Rámcovej dohode. Súčasťou Rámcovej dohody budú aj dokumenty, resp. prílohy zahŕňajúce aj požiadavky uvedené v časti *„C – Opis predmetu zákazky*“ a v časti *„E – Spôsob určenia ceny*“ týchto SP.

Verejný obstarávateľ uzavrie Rámcovú dohodu s úspešným uchádzačom, ktorý sa umiestnil na prvom mieste v poradí v lehote viazanosti ponúk.

1. Text jednotlivých ustanovení návrhu Rámcovej dohody je pre uchádzača záväzný a nie je prípustné ho meniť, dopĺňať alebo akokoľvek upravovať. Návrh Rámcovej dohody je prípustné doplniť len v častiach vyznačených v návrhu Rámcovej dohody v súlade s podmienkami súťaže a to v nevyhnutnom rozsahu a za podmienok, že pozmenený návrh nebude v rozpore s Oznámením o vyhlásení verejného obstarávania, týmito súťažnými podkladmi a nebude sa vymykať obvyklým zmluvným podmienkam znevýhodňujúcim verejného obstarávateľa.

V prípade existencie všeobecných obchodných podmienok, alebo akýchkoľvek iných interných podmienok uchádzača/predávajúceho sa tieto nebudú aplikovať na zmluvný vzťah vyplývajúci z uzatvorenej Rámcovej dohody a nebudú akceptované kupujúcim/objednávateľom.

1. Uchádzač je povinný predložiť ako neoddeliteľnú súčasť Rámcovej dohody *Technická špecifikácia – návrh na plnenie kritérií Inštrumenty a príslušenstvo pre chirurgický telemanipulátor*, ktorá bude tvoriť Prílohu č. 1 Rámcovej dohody, , Prílohu č. 2 – ZOZNAM SUBDODÁVATEĽOV, v zmysle ustanovenia § 41 ods. 3 zákona o verejnom obstarávaní úspešný uchádzač v predloženej Rámcovej dohode najneskôr v čase jej uzavretia uvedie údaje o všetkých známych subdodávateľoch (v rozsahu min. obchodné meno alebo názov, sídlo, miesto podnikania alebo obvyklý pobyt subdodávateľa, IČO, predmet subdodávaky, predpokladaný podiel zákazky zadaný subdodávateľovi, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel. č., email).
2. Verejný obstarávateľ si vyhradzuje právo neprijať ani jednu z predložených ponúk, ak zmluvné podmienky uvedené v návrhu záväzných zmluvných podmienok predložených uchádzačom budú v rozpore s oznámením, prostredníctvom ktorého bol postup verejného obstarávania vyhlásený a týmito súťažnými podkladmi a ak sa budú vymykať obvyklým zmluvným podmienkam a budú znevýhodňovať verejného obstarávateľa.

Do návrhu zmluvy nesmú byť zapracované zmeny, ktoré by boli v rozpore so súťažnými podkladmi, menili by rovnováhu zmluvných povinností v neprospech verejného obstarávateľa, zvyšovali by mieru povinností v neprospech verejného obstarávateľa, zvyšovali cenu plnenia či mali iný podstatný vplyv na jej obsah. Pokiaľ uchádzač takéto zmeny v návrhu zmluvy v ponuke uskutoční, môže byť jeho návrh posúdený verejným obstarávateľom ako nezodpovedajúci požiadavkám verejného obstarávateľa na predmet zákazky.

Nepripúšťajú sa žiadne sankcie za porušenie zmluvných povinností verejného obstarávateľa,

okrem tých, ktoré sa nachádzajú vo vyššie uvedenom návrhu zmluvy!

1. **Cenová ponuka, návrh na plnenie kritérií**

Obchodné meno uchádzača: ................................................................................... *(doplní uchádzač)*

Sídlo alebo miesto podnikania: ............................................................................... *(doplní uchádzač)*

IČO uchádzača: ..................................................................................................... *(doplní uchádzač)*

IČ DPH: ............................................................................................................... *(doplní uchádzač)*

Predmet zákazky: **Inštrumenty a príslušenstvo pre chirurgický telemanipulátor**

**Cena predmetu zákazky spolu**  v EUR s presnosťou na 2 desatinné miesta.

|  |  |  |
| --- | --- | --- |
| **Cena bez DPH [EUR]** | **Sadzba**  **DPH** | **Cena s DPH [EUR]** |
|  |  |  |

V ............................................, dňa ............................

|  |
| --- |
| .................................................... |
| meno a priezvisko štatutárneho orgánu/resp. osoby poverenej za predloženie ponuky  podpis a pečiatka |

1. **Čestné vyhlásenie k neprítomnosti konfliktu záujmov**

Verejné obstarávanie zákazky na predmet nadlimitnej zákazky s názvom: **Inštrumenty a príslušenstvo pre chirurgický telemanipulátor**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov.

|  |  |
| --- | --- |
| Obchodné meno alebo názov uchádzača  *(úplné oficiálne obchodné meno alebo názov uchádzača)* |  |
| Sídlo alebo miesto podnikania uchádzača  *(úplná adresa sídla alebo miesta podnikania uchádzača)* |  |
| IČO |  |
| DIČ |  |
| IČ DPH |  |
| Právna forma |  |
| Uchádzač je zapísaný v Zozname hospodárskych subjektov vedenom na ÚVO (áno/nie), v prípade áno uviesť registračné číslo |  |
| Zápis uchádzača v Obchodnom registri  *(označenie OR alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje, a číslo zápisu alebo údaj o zápise do tohto registra alebo evidencie)* |  |
| Štát *(názov štátu, podľa právneho poriadku ktorého bol uchádzač založený)* |  |
| Meno a priezvisko štatutárneho zástupcu (štatutárnych zástupcov) uchádzača |  |
| Kontaktná osoba:   * meno a priezvisko kontaktnej osoby * telefónne číslo, číslo faxu * e-mail |  |

**týmto čestne vyhlasujem, že**

v súvislosti s uvedeným verejným obstarávaním:

* som nevyvíjal a nebudem vyvíjať voči žiadnej osobe na strane verejného obstarávateľa ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov („zainteresovaná osoba“) akékoľvek aktivity, ktoré vy mohli viesť k zvýhodneniu nášho postavenia vo verejnom obstarávaní,
* som neposkytol a neposkytnem akejkoľvek, čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu s týmto verejným obstarávaním,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v tomto verejnom obstarávaní presné, pravdivé a úplné informácie.

V ............................................, dňa ............................

.......................................................................

meno a priezvisko štatutárneho orgánu

podpis a pečiatka

1. **VYHLÁSENIE K VYPRACOVANIU PONUKY**

**podľa ust. §49 ods. 5 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)**

**Predmet zákazky:**

**„Inštrumenty a príslušenstvo pre chirurgický telemanipulátor**

**Uchádzač:**

Obchodný názov:

Sídlo spoločnosti:

IČO:

Meno a priezvisko osoby

oprávnenej konať v mene spoločnosti:

**týmto čestne vyhlasujem, že pri vypracovaní ponuky som**

**využil služby osoby podľa ustanovenia §49 ods. 5 ZVO**

Meno a priezvisko:

Obchodné meno alebo názov:

Sídlo alebo miesto podnikania:

Adresa pobytu:

Identifikačné číslo, ak bolo pridelené:

***UPOZORNENIE***

***V prípade, ak uchádzač nevyužil služby osoby podľa ustanovenia §49 ods. 5 ZVO, uchádzač nevyplní údaje tejto osoby a svojím podpisom potvrdzuje, že ponuku vypracoval sám.***

Uchádzač ďalej vyhlasuje, že si je vedomý právnych následkov uvedenia nepravdivých informácií v tomto vyhlásení.

V ............................... dňa .................

Meno a podpis štatutárneho zástupcu uchádzača

Ak uchádzač využije služby viacerých osôb, tak doplní údaje týchto osôb v predmetnom formulári, resp. vyplní predmetný formulár podľa počtu osôb